竹溪直院盛稱起予草堂詩之善暇日覽之多有可恨者因效顰作十首亦前人廣騷反騷之意內二十九首用舊題惟歲寒知松柏被褐懷珠玉三首效山谷餘十八首別命題或追錄少作並存于卷以訓童蒙之意 烹茶鶴避煙
作者：劉克莊
朝代：宋

paragraphs: 吾鶴尤馴擾，俄如引避然。
何曾厭茅舍，多是爲茶煙。
活計窮桑苧，枯腸老玉川。
蒼頭猶爨下，丹頂已松顛。
渴飲誰能免，高飛爾自賢。
須臾休茗事，却下竹傍邊。